biswa921/orwiki-latest-pages-articles-raw huggingface dataset:
ରେଭଥୀ ଭରମ୍ହା

thumb|ରେଭଥୀ ଭରମ୍ହା
ରେଭଥୀ ଭରମ୍ହା , ଜଣେ ଭାରତୀୟ ମହିଳା ଫିଲ୍ମ ନିର୍ଦ୍ଦେଶିକା । ସେ ଫିଲ୍ମ ପାଇଁ ଚିତ୍ରନାଟ୍ୟ ଲେଖିବା ସହ ବିଭିନ୍ନ ଭାଷାରେ ଫିଲ୍ମ ନିର୍ଦ୍ଦେଶନା ଦେଇଥାନ୍ତି । ସେ ମୁଖ୍ଯତଃ ବିଜ୍ଞାପନ ଫିଲ୍ମ ନିର୍ମାଣ କରିଥାନ୍ତି । 

ମାତ୍ର ୧୬ ବର୍ଷ ବୟସରୁ ସେ ବିଜ୍ଞାପନ ଫିଲ୍ମ ପାଇଁ ଚିତ୍ରନାଟ୍ୟ ଓ ସଂଳାପ ଲେଖୁଥିଲେ । ସେ ନୂଆ ଦିଲ୍ଲୀରେ ରହି ୧୯୯୦ ମସିହାରୁ ବିଜ୍ଞାପନ ଫିଲ୍ମମାନଙ୍କୁ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ "ରେକ୍ସୋନାସ୍ପଟ" ନାମକ କମ୍ପାନୀ ତରଫରୁ ୪୦୦ରୁ ଉର୍ଦ୍ଧ ବିଜ୍ଞାପନ ଫିଲ୍ମ ନିର୍ମାଣ କରିଛନ୍ତି । .

 ୨୦୦୫ ମସିହାରୁ ରେଭଥୀ ଅଭିନୟ ମୂଳକ ଫିଲ୍ମରେ ନିର୍ଦ୍ଦେଶନା ଦେବା ଆରମ୍ଭ କରିଥିଲେ । ସେ ତାମିଲ ଫିଲ୍ମ " ଜୁନ R" ପ୍ରଥମ ଅବଦାନ ଭାବେ ନିର୍ଦ୍ଦେଶନା ଦେଇଥିଲେ । ସେ ଏକ ଶ୍ରୀଲଙ୍କା ଭାଷା ଫିଲ୍ମ ମଧ୍ୟ ନିର୍ଦ୍ଦେଶନା ଦେଇଥିଲେ । . ସେ ୨୦୧୨ ମସିହାରେ ଏକ ମାଲାୟାଲାମ ଫିଲ୍ମ  " ମାଡ ଦାଦ " ବିରଦେଶନା ଦେଇଥିଲେ । 

 ଆଧାର 

ଶ୍ରେଣୀ:ଭାରତୀୟ କଥାଚିତ୍ର ନିର୍ଦ୍ଦେଶିକା
ସାରଦା ମୁଖାର୍ଜୀ

ସାରଦା ମୁଖାର୍ଜୀ (ଜନ୍ମ ୨୪  ଫେବୃଆରୀ ୧୯୧୯ , ମୁମ୍ବାଇ ) ଜଣେ ମହିଳା ରାଜନୀତିଜ୍ଞ ଥିଲେ ଓ ସେ ମହାରାଷ୍ଟ୍ରରେ ଜନ୍ମ ଗ୍ରହଣ କରିଥିଲେ । ତାଙ୍କର ବିବାହ ପୂର୍ବ ନାମ ସାରଦା ପଣ୍ଡିତ ଥିଲା ଓ ସେ ଗୁଜରାଟ ଓ ଆନ୍ଧ୍ରପ୍ରଦେଶର ରାଜ୍ୟପାଳ ଭାବରେ 1987 ମସିହାରୁ 1983 ମସିହା ଯାଏ ରହିଥିଲେ । ସେ ଏୟାର ଚିଫ ମାର୍ଶଲ ସୁବ୍ରତ ମୁଖାର୍ଜୀଙ୍କୁ ୧୯୩୭  ବିବାହ କରିଥିଲେ ।  ତାଙ୍କର ଜଣେ  ପୁତ୍ର  ଅଛନ୍ତି । 

ସାରଦା ମହାରାଷ୍ଟ୍ରର ରତ୍ନଗିରି ଲୋକ ସଭା ମଣ୍ଡଳୀରୁ ତୃତୀୟ ଓ ଚତୁର୍ଥ ଲୋକ ସଭାକୁ ନିର୍ବାଚିତ ହେଇଥିଲେ । 

 References 

 ବାହାର ଲିଙ୍କ 

ଶ୍ରେଣୀ:୧୯୧୯ ଜନ୍ମ
ଶ୍ରେଣୀ:୪ର୍ଥ ଲୋକ ସଭା ସଭ୍ୟ
ଶ୍ରେଣୀ:ଜୀବିତ ବ୍ୟକ୍ତି
ଗିରିବାଳା ମହାନ୍ତି

ଗିରିବାଳା ମହାନ୍ତି ଜଣେ ଭାରତୀୟ-ଓଡ଼ିଆ ବୈମାନିକ ଥିଲେ । ସେ ଓଡ଼ିଶାର ପ୍ରଥମ ମହିଳା ବୈମାନିକ । ଉଡ଼ାଜାହାଜ ଚଳାଇବା ନିମନ୍ତେ ବେସରକାରୀ ଲାଇସେନ୍ସ ଲାଇସେନ୍ସ ଥିବା ସେ ପ୍ରଥମ ଓଡ଼ିଆ ମହିଳା । ୧୯୬୭ରେ ସେ ନାଇଣ୍ଟି-ନାଇନ ଇଙ୍କ., "ଇଣ୍ଟରନ୍ୟାସନାଲ ଉଇମେନ ପାଇଲଟ ଆସୋସିଆଏସନ"ଦ୍ୱାରା ସେମାନଙ୍କ ଏକ ବିଶ୍ୱସ୍ତରୀୟ ସମ୍ମିଳନୀରେ ଯୋଗଦେବା ନିମନ୍ତେ ଯୁକ୍ତରାଷ୍ଟ୍ର ଆମେରିକାକୁ ଆମନ୍ତ୍ରିତ ହୋଇଥିଲେ । ସେଠାରେ ଆମେରିକା ଉପରେ ଏକ ପରିଚାଳିତ ଉଡ଼ାଣରେ ବାକି ମହିଳା ବୈମାନିକଙ୍କ ସହ ଯୋଗଦେଇଥିଲେ ।

 ଆଧାର 

ଶ୍ରେଣୀ:ଓଡ଼ିଆ ମହିଳା ବୈମାନିକଗଣ
ଶ୍ରେଣୀ:ଭୁବନେଶ୍ୱରର ଅଧିବାସୀ
ଶ୍ରେଣୀ:ଓଡ଼ିଆ ବୈମାନିକଗଣ
ଶ୍ରେଣୀ:ପ୍ରଥମ ଓଡ଼ିଆ ମହିଳା
ନାଇଟ୍ରସ ଅକ୍ସାଇଡ

ନାଇଟ୍ରସ ଅକ୍ସାଇଡ (ଇଂରାଜୀ ଭାଷାରେ Nitrous oxide, ବିକ୍ରୟ ନାମ ଏଣ୍ଟୋନୋକ୍ସ/Entonox ଏକ ଆଘ୍ରାଣକାରୀ ଗ୍ୟାସ୍ ଯାହା ଏକ ଯନ୍ତ୍ରଣା ନିବାରକ (pain medication) ଓ ନିଶ୍ଚେତନ (anesthesia) ନିମନ୍ତେ ଅନ୍ୟାନ୍ୟ ନିଶ୍ଚେତକମାନଙ୍କ (medications) ସ‌ହିତ ଦିଆଯାଏ । ପ୍ରସବ ସମୟରେ, ମାତ୍ରାଧିକ ଆଘାତରେ (trauma) ଓ ଜୀବନ ଯତ୍ନର ଶେଷ ସମୟରେ (end of life care) ଏହି ଔଷଧ ବ୍ୟବ‌ହାର କରାଯାଏ । ଅଧ ମିନିଟ ମଧ୍ୟରେ ଏହାର ପ୍ରଭାବ ଆରମ୍ଭ ହୋଇ ପ୍ରାୟ ଏକ ମିନିଟ ଧରି ରହେ । 

ନାଇଟ୍ରସ ଅକ୍ସାଇଡର ପାର୍ଶ୍ୱ ପ୍ରତିକ୍ରିୟାରେ ବାନ୍ତି ବ୍ୟତୀତ ସ୍ୱଳ୍ପକାଳୀନ ବ୍ୟବ‌ହାରରେ ବ‌ହୁତ ଅଳ୍ପ ଲକ୍ଷଣ ଦେଖାଯାଏ ।  ଦୀର୍ଘକାଳୀନ ବ୍ୟବ‌ହାରରେ ଆନିମିଆ ଓ କାଲୁଆ (numbness) ଅନୁଭବ ହୁଏ । ଅତି କମ୍‌ରେ ୨୧% ଅମ୍ଳଜାନ (oxygen) ସ‌ହିତ ଏହା ଦିଆଯାଏ । ଖାଦ୍ୟନଳୀ ଅବରୋଧ (bowel obstruction) ଓ ନିମୋଥୋରାକ୍ସ (pneumothorax) ରୋଗ ଥିଲେ ଏହା ଦେବାକୁ ସୁପାରିସ କରାଯାଏ ନାହିଁ । ଗର୍ଭାବସ୍ଥାର ପ୍ରଥମ ଅବସ୍ଥାରେ ଏହା ଦିଆଯାଏ ନାହିଁ । ଏହାର ବ୍ୟବ‌ହାର ପରେ ସ୍ତନ୍ୟପାନ କରାଯାଇପାରେ ।

ନାଇଟ୍ରସ ଅକ୍ସାଇଡ ସନ ୧୭୭୨ରୁ ୧୭୯୩ ମଧ୍ୟରେ ଆବିଷ୍କୃତ ହୋଇଥିଲା ଓ ନିଶ୍ଚେତକ ଭାବରେ ସନ ୧୮୪୪ରେ ବ୍ୟବ‌ହାର କରାଯାଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ପ୍ରାୟ ଅମ୍ଳଜାନ ସ‌ହିତ ଅଧା ଅଧା ମିଶ୍ରଣ ହୋଇ ଆସିଥାଏ । କେତେକ ଯନ୍ତ୍ରରେ ଏକ ଚାହିଦା ଭଲ୍‌ଭ (demand valve) ଥାଏ ଯେପରିକି ନିଜେ ଏହା ଚାଳନା କରିପାରିବ । ବିକାଶଶୀଳ ଦେଶମାନଙ୍କରେ ଏହାର ସ୍ଥାପନା ଓ ପରିଚାଳନା ଅତ୍ୟନ୍ତ ବ୍ୟୟସାପେକ୍ଷ ।

 ଆଧାର 

ଶ୍ରେଣୀ:ଔଷଧ
ତ୍ରିପୁରା ମିଶ୍ର

ତ୍ରିପୁରା ମିଶ୍ର ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅଭିନେତା ଶ୍ରୀରାମ ପଣ୍ଡାଙ୍କର ପତ୍ନୀ । ୧୯୯୨ ମସିହାରେ ଶ୍ରୀରାମ ସାଂସାରିକ ଜୀବନରୁ ସନ୍ୟାସ ନେବା ପରେ ତ୍ରିପୁରା ଅଭିନୟକୁ ଛାଡ଼ି ମହାବିଦ୍ୟାଳୟରେ ଅଧ୍ୟାପିକା ଭାବରେ କାର୍ଯ୍ୟ କରୁଛନ୍ତି । ତ୍ରିପୁରା ଯାଯାବର, ସମୟ
, ସିନ୍ଦୂର ବିନ୍ଦୁ, କୃଷ୍ଣ ସୁଦାମା  ଆଦି ଚଳଚ୍ଚିତ୍ରରେ ଅଭିନୟ କରଛନ୍ତି ।

୨୬ତମ ରାଜ୍ୟ ଓଡ଼ିଆ ଚଳଚ୍ଚିତ୍ର ପୁରସ୍କାର ବିତରଣ ଉତ୍ସବରେ ତ୍ରିପୁରାଙ୍କୁ ଜୁରି ଭାବରେ ସମ୍ମାନୀତ କରାଯାଇଥିଲା । ୨୦୧୮ ମସିହାରେ ଫେବୃଆରୀ ୪ ତାରିଖରେ ଦ୍ୱାଦଶ ଚଳଚ୍ଚିତ୍ର ଓ ଟେଲିଭିଜିନ ଆୱାର୍ଡ ଶୋ ଟାଇମ୍‌-୨୦୧୮ରେ ତ୍ରିପୁରା ମିଶ୍ରଙ୍କୁ ଜୀବନବ୍ୟାପି ସାଧନା ସମ୍ମାନ ପ୍ରଦାନ କରାଯାଇଥିଲା ।

ପ୍ରାରମ୍ଭିକ ଜୀବନ
ତ୍ରିପୁରା ଗଞ୍ଜାମ ଜିଲ୍ଲାର ଖଲିକୋଟ ଅଞ୍ଚଳର ଶ୍ୟାମସୁନ୍ଦରପୁର ଶାସନରେ ଜନ୍ମଗ୍ରହଣ କରିଥିଲେ । ମା ପୁଷ୍ପଲତା ମିଶ୍ର ଥିଲେ ତାଙ୍କର ସଙ୍ଗୀତ ଶିକ୍ଷାର ଆଦ୍ୟଗୁରୁ । ସେ ବ୍ରହ୍ମପୁର ବିଶ୍ୱବିଦ୍ୟାଳୟରେ ଇତିହାସ ବିଭାଗରେ ସ୍ନାତକୋତ୍ତର ହାସଲ କରିଥିଲେ । ସେ ଇତିହାସର ପର୍ବପର୍ବାଣି ଉପରେ ଗବେଷଣା କରି ଡକ୍ଟରେଟ ଉପାଧି ହାସଲ କରିଛନ୍ତି । 

ଅଭିନୟ ଜୀବନ
thumb|ଭୁବନେଶ୍ୱରରେ ୨୦୧୪ ଓଡ଼ିଆ ରାଜ୍ୟ ଟେଲି ପୁରସ୍କାର ଗ୍ରହଣ କରୁଛନ୍ତି ତ୍ରିପୁରା ମିଶ୍ର ।
ତ୍ରିପୁରା ୧୯୭୫ ମସିହାରେ ଯାଯାବର କଥାଚିତ୍ରରେ ଅଭିନୟ କରିଥିଲେ । ଏହା ପରେ ସେ ସେହି ବର୍ଷ ସମୟ ଚଳଚ୍ଚିତ୍ରରେ ଅଭିନୟ କରିଥିଲେ । ୧୯୭୬ରେ ସିନ୍ଦୂର ବିନ୍ଦୁ ଏବଂ କୃଷ୍ଣ ସୁଦାମାରେ ଅଭିନୟ କରିଥିଲେ । ୧୯୮୦ ମସିହାରେ ତପସ୍ୟା, ୧୯୮୧ରେ ମାନସୀ, ୧୯୮୩ରେ ସୁବର୍ଣ୍ଣ ସୀତା, ୧୯୮୮ରେ କୁରୁକ୍ଷେତ୍ର ଚଳଚ୍ଚିତ୍ରରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୧୯୭୫  ଯାଯାବର  ସୁଜାତା  ସମୟ  ସୁଲେଖା   ୧୯୭୬  ସିନ୍ଦୂର ବିନ୍ଦୁ   କୃଷ୍ଣ ସୁଦାମା  ସୁମତୀ   ୧୯୮୦  ତପସ୍ୟା   ୧୯୮୧  ମାନସୀ   ୧୯୮୩  ସୁବର୍ଣ୍ଣ ସୀତା   ୧୯୮୮  କୁରୁକ୍ଷେତ୍ର  

ବୈବାହିକ ଜୀବନ ଏବଂ ପରିବାର
୧୯୭୮ ମସିହାରେ ତ୍ରିପୁରା ମିଶ୍ର ଅଭିନେତା ଶ୍ରୀରାମ ପଣ୍ଡାଙ୍କୁ ବିବାହ କରିଥିଲେ । ତାଙ୍କର ଦୁଇଟି ସନ୍ତାନ ଅଛନ୍ତି । ଶ୍ରୀରାମ ପଣ୍ଡା ୧୯୯୨ ମସିହାରେ ଗୃହସ୍ଥ ଜୀବନରୁ ସନ୍ୟାସ ନେବା ପରେ ତ୍ରିପୁରା ଏକୁଟିଆ ତାଙ୍କର ସନ୍ତାନ‌ଦ୍ୱୟଙ୍କୁ ବଡ଼ କରିଛନ୍ତି । ସେତେବେଳେ ଶ୍ରୀରାମଙ୍କ କଥାଚିତ୍ରର ଚରିତ୍ରରେ କ୍ୟାଭେଣ୍ଡର ସିଗାରେଟର ମଡ଼େଲ ଭାବରେ ସିଗାରେଟ ଟାଣିବା ଅନେକଙ୍କୁ ସିଗାରେଟ ଟାଣିବା ପାଇଁ ଅନୁପ୍ରାଣିତ କରିଥିଲା । ଏହି କଥାରେ ମର୍ମାହତ ହୋଇ ଶ୍ରୀରାମ ସନ୍ୟାସ ଧର୍ମ ଗ୍ରହଣ କରିବାକୁ ନିଷ୍ପତ୍ତି ନେଇଥିଲେ । ତ୍ରିପୁରା ଅଭିନୟ ଛାଡ଼ି ପରେ ମହାବିଦ୍ୟାଳୟର ଅଧ୍ୟାପିକା ଭାବରେ ଯୋଗଦେଇଥିଲେ ।

ଆଧାର

ଅଧିକ ତ‌ଥ୍ୟ

 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଅନୁଷ୍କା ସେଟ୍ଟୀ

ସୁଇଟି ସେଠି(ଜନ୍ମ ୭ ନଭେମ୍ବର ୧୯୮୧ ) ନିଜର ମଞ୍ଚ ନାମ ଅନୁଷ୍କା ସେଠି ନାମଦ୍ୱାରା ବିଶେଷ ଜଣାସୁଣା | ସେ ଜଣେ ଭାରତୀୟ ଅଭିନେତ୍ରୀ ଓ ମଡେଲ୍ ଯିଏକି ମୁଖ୍ୟତଃ ତେଲୁଗୁ ଓ ତାମିଲ୍ ସିନେମାରେ କାମ କରିଚନ୍ତି |

ସେ ତାଙ୍କର ଅଭିନୟ ଯାତ୍ରା ତେଲୁଗୁ ସିନେମା ସୁପର୍ରୁ ଆରମ୍ଭ କରିଥିଲେ |  ବିକ୍ରମାର୍କୁଡୁ (୨୦୦୬), ଅରୁନ୍ଧତୀ (୨୦୦୯), ବେଦମ୍ (୨୦୧୦), ରୁଦ୍ରମାଦେବୀ (୨୦୧୫) ଓ ବାହୁବଲି:ଦି ବିଗିନିଙ୍ଗ୍(୨୦୧୫) ଆଦି ଚଳଚ୍ଚିତ୍ରରେ ସେ ମୁଖ୍ୟ ଅଭିନେତ୍ରୀ ଭାବରେ ଅଭିନୟ କରିଛନ୍ତି | ଅରୁନ୍ଧତୀ (୨୦୦୯)ରେ ମୁଖ୍ୟ ଚରିତ୍ରରେ ଅଭିନୟ କରି ବହୁ ପ୍ରଶଂସିତ ହୋଇଥିଲେ | ଏହା ସହିତ ସେ ବେଦମ୍ (୨୦୧୦)ରେ ସରୋଜା ଏବଂ ରୁଦ୍ରମାଦେବୀ (୨୦୧୫)ରେ ରାଣୀ ରୁଦ୍ରମାଦେବୀ ଭାବରେ ଅଭିନୟ କରି ତିନିଟି ଫିଲ୍ମ୍ ଫେୟାର୍, ଗୋଟିଏ ନନ୍ଦି ଓ ତିନିଟି ସିନେମା ପୁରସ୍କାର ଲାଭ କରିଥିଲେ | ଏହା ପରେ ୨୦୧୦ରେ ସେ ତାମିଲ୍ ଚଳଚ୍ଚିତ୍ର ସିଙ୍ଘମ୍(୨୦୧୦)ରେ ଅଭିନୟ କରିଥିଲେ, ଏଥି ସହିତ ଏହାର ଧାରାବାହିକ ଚଳଚ୍ଚିତ୍ର ସିଙ୍ଘମ୍ ୨ (୨୦୧୩) , ସି୩ (୨୦୧୭) ଓ ୟେନ୍ନାଇ ଅରିନ୍ଧାଲ୍ (୨୦୧୫)ରେ ମଧ୍ୟ ନାୟିକା ରୂପରେ ଦେଖାଦେଇଥିଲେ | ଏହି ଚାରିଟିଯାକ ସିନେମା ତାଙ୍କୁ ବହୁତ ଆର୍ଥିକ ସଫଳତା ଆଣିଦେଇଥିଲେ | ଅପରପକ୍ଷରେ ଭନମ୍ (୨୦୧୧), ଦେଇଭା ଥିରୁମଗଲ୍ (୨୦୧୧) ଓ ଇଞ୍ଜି ଇଦୁପ୍ପା଼ହାଗି (୨୦୧୫)ରେ ତାଙ୍କର ଅଭିନୟ ତାଙ୍କୁ ପ୍ରଶଂସିତ କରିଥିଲା |

 ଆଧାର 

 ବାହ୍ୟ ଲିଙ୍କ୍ 
 
ଶ୍ରେଣୀ:୧୯୮୧ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ତାମିଲ କଥାଚିତ୍ର ଅଭିନେତ୍ରୀ
ରାଧା ଭରଦ୍ୱାଜ

ରାଧା ଭରଦ୍ୱାଜ  ଜଣେ ଭାରତୀୟ  ମହିଳା  ଫିଲ୍ମ ନିର୍ମାତା , ପ୍ରଯୋଜକ ତଥା ଚିତ୍ରନାଟ୍ୟ ଲେଖକ ।ସେ ତାଙ୍କର ବାଲ୍ୟକାଳରେ ଯୁକ୍ତରାଷ୍ଟ୍ର ଆମେରିକାକୁ ଯାଇ ସେଠାରେ ଫିଲ୍ମ ନିର୍ମାଣ ଶିକ୍ଷା ଲାଭ   କରିଥିଲେ ।ତାଙ୍କର ଲେଖା ଓ ନିର୍ଦ୍ଦେଶନାରେ ହେଇଥିବା ପ୍ରଥମ ଫିଲ୍ମ ହେଲା " Closet Land" ଏକ ମନସ୍ତାତ୍ୱିକ ନାଟକ ଭାବରେ ୧୯୯୧  ମସିହାରେ ୟୁନିଭର୍ସାଲ ପିକଚର ତରଫରୁ ନିର୍ମିତ ଏହି ଫିଲ୍ମଟି ଖୁବ ପ୍ରସଂଶିତ ହେଇଥିଲା ଓ ଭାରତୀୟ ମହିଳା ଭାବରେ ହଲିଉଡରେ ପ୍ରଥମ କରି ସେ ଏକ ମୁଖ୍ୟ ଫିଲ୍ମ ନିର୍ମାଣରେ ନିର୍ଦ୍ଦେଶନା ଦେଇଥିଲେ । ଏହି ଫିଲ୍ମରେ ହଲିଉଡର ଅନେକ ମୁଖ୍ୟ ଅଭିନେତା ଓ ଅଭିନେତ୍ରୀ ଅଭିନୟ କରିବା ସହ ସେ ଅନେକ ପୁରସ୍କାର ପାଇଥିଲେ । .

ତାଙ୍କର ପରବର୍ତ୍ତୀ ଅବଦାନ ଇଂଲଣ୍ଡର ପୃଷ୍ଠଭୂମି ଉଓରେ ପର୍ଯ୍ୟବସିତ ଏକ ରୋମାଞ୍ଚକର କାହାଣୀର ଫିଲ୍ମ " Basil" ଥିଲା । ଏହା ୧୯୯୮  ମସିହାରେ ନିର୍ମିତ ହେଇଥିଲା ଓ ଏହା ତାରଣ୍ଟୋ ଫିଲ୍ମ ଫେଷ୍ଟିଭାଲ ଓ ଲସ ଅଙ୍ଗେଲ୍ସ ଫିଲ୍ମ ଫେଷ୍ଟିଭାଲରେ ମୁଖ୍ୟ ଆକର୍ଷଣ ହେଇଥିଲା । . ଆମେରିକାରେ ଏହି ଫିଲ୍ମ ଖୁବ ସଫଳ ହେଇଥିଲା । ବର୍ତ୍ତମାନ  ସେ 2ଟି ଫିଲ୍ମ ନିର୍ମାଣରେ ବ୍ୟସ୍ତ ରହିଛନ୍ତି ।  .

 ଆଧାର 

 ବାହାର ଲିଙ୍କ 
 
 

ଶ୍ରେଣୀ:ଜୀବିତ ବ୍ୟକ୍ତି
ରାମ ଦୁଲାରି ସିହ୍ନା

ରାମ ଦୁଲାରି ସିହ୍ନା (୧୯୨୨-୧୯୯୪) ଜଣେ ଭାରତୀୟ ମହିଳା ପାର୍ଲିଆମେଣ୍ଟାରିଆନ ଓ ପୂର୍ବତନ ମନ୍ତ୍ରୀ ତଥା ରାଜ୍ୟପାଳ । ସେ ଆନ୍ତର୍ଜାତିକ ଶ୍ରମିକ ସଂଗଠନର ଭାଇସ- ଚେୟାରମ୍ୟାନ ନିର୍ବାଚିତ ହେଇଥିଲେ । ସେ  ବିହାର ରାଜ୍ୟର ପ୍ରଥମ ମହିଳା ପୋଷ୍ଟ ଗ୍ରାଜୁଏଟ । ସେ ମଧ୍ୟ ବିହାରର ପ୍ରଥମ ମହିଳା ଯିଏ ରାଜ୍ୟପାଳ ଭାବରେ ରହିଥିଲେ । ସେ ୧୯୮୮ ମସିହାରୁ ୧୯୯୦ ମସିହା ଯାଏ କେରଳ ରାଜ୍ୟର ରାଜ୍ୟପାଳ ଥିଲେ । 

 ରାଜନୈତିକ ଜୀବନୀ 
thumb|କେରଲର ରାଜ୍ୟପାଳ ଭାବେ ରାମ ଦୁଲାରି  ସିହ୍ନା 
thumb|କେରଲର ନେତାମାନଙ୍କ ସହ ରାଜ୍ୟପାଳ ରାମ ଦୁଲାରି ସିହ୍ନା 
 ୧୯୫୨ ମସିହାରେ ପ୍ରଥମ ବିହାର ବିଧାନ ସଭାର ସଦସ୍ୟା 
 ୧୯୬୨ ପାଟଣା ଲୋକ ସଭା ନିର୍ବାଚନ ମଣ୍ଡଳୀରୁ ବିଜୟୀ 
 ୧୯୬୯  ବିହାର ବିଧାନ ସଭା ସଦସ୍ୟା ଭାବେ ନିର୍ବାଚିତ 
 ୧୯୭୧ରୁ ୧୯୭୭ ରାଜ୍ୟ କ୍ୟାବିନେଟ ମନ୍ତ୍ରୀ 
 ୧୯୮୦  ଲୋକ ସଭା ସଦସ୍ୟା 
 ୧୯୮୦ କେନ୍ଦ୍ରରେ ରାଜ୍ୟ ପାହ୍ୟା ମନ୍ତ୍ରୀ 
 ୧୯୮୪ ଲୋକ ସଭା ପାଇଁ ପୁନର- ନିର୍ବାଚିତ 
 ୧୯୮୪ରୁ ୧୯୮୮ କେନ୍ଦ୍ର ଗୃହ ବ୍ୟାପାର ବିଭାଗ  ମନ୍ତ୍ରୀ 
 ୧୯୮୮ରୁ ୧୯୯୦  କେରଳ ରାଜ୍ୟର ରାଜ୍ୟପାଳ 
 Year  Constituency  Votes Polled  Vote %  Winner                 1951  98. Majorganj  11520  51.73%  Yes 1969  22. Gopalganj  15197  36.09%  Yes 1972  22. Gopalganj  19749  42.36%  Yes
 Year  Constituency  Votes Polled  Vote %  Winner 1962  35. Patna  101687  44.89%  Yes 1980  12. Sheohar  174188  41.95%  Yes 1984  12. Sheohar  254881  52.45%  Yes

 ଆଧାର 

ଶ୍ରେଣୀ:୧୯୨୨ ଜନ୍ମ
ଶ୍ରେଣୀ:୧୯୯୪ ମୃତ୍ୟୁ
ଶ୍ରେଣୀ:୮ମ ଲୋକ ସଭା ସଭ୍ୟ
ନୂପୁର ଅସ୍ଥାନା

ନୁପୁର ଅସ୍ଥାନା,  ଜଣେ ଭାରତୀୟ ମହିଳା ଫିଲ୍ମ ନିର୍ଦ୍ଦେଶିକା ଓ ଲେଖିକା । ସେ ହିନ୍ଦୀ ଫିଲ୍ମ ଓ ଟେଲିଭିଜନର ଚ୍ୟାନେଲରେ ଧାରାବାହିକ ମାନଙ୍କରେ ନିର୍ଦ୍ଦେଶନା ଦେଇଥାନ୍ତି । " ମୁଝାସେ ଫ୍ରେଣ୍ଡଶିପ କାରୋଗେ " ନାମକ ଫିଲ୍ମ ତାଙ୍କର ପ୍ରଥମ ଫିଲ୍ମ ଥିଲା ଓ ଏହା ୨୦୧୧ ମସିହାରେ ନିର୍ମିତ ହେଇଥିଲା । ସେ ୧୯୯୮ ମସିହାରେ ଟିଭିରେ ଧାରାବାହିକ " ହିପ ହିପ ହୁର୍ରେ "ର ନିର୍ଦ୍ଦେଶନା ଦେଇଥିଲେ ।   

 ପ୍ରାରମ୍ଭିକ ଜୀବନୀ 
ଉତ୍ତର ପ୍ରଦେଶରେ ଜନ୍ମ ଗ୍ରହଣ କରିଥିବା ଅସ୍ଥନାଙ୍କ ବାଲ୍ୟକାଳ କଲିକତା ସହରରେ କଟିଥିଲା ଓ ପରେ ସେ ହାଇଦ୍ରାବାଦ ଆସିଥିଲେ । ସେ ଇଂରାଜୀ ଭାଷାରେ ଦିଲ୍ଲୀ ବିଶ୍ୱବିଦ୍ୟାଳୟର ଲେଡି ଶ୍ରୀରାମ କଲେଜରୁ ଡିଗ୍ରୀ ପ୍ରାପ୍ତ କରିଥିଲେ । ପଢ଼ିବା ସମୟରୁ ସେ କଲେଜର ଡ୍ରାମା ଓ ଦିଲ୍ଲୀର ରଙ୍ଗମଞ୍ଚ ସହ ସମ୍ପୃକ୍ତ ଥିଲେ । ସେ ମୁମ୍ବାଇ ଆସି ସେଠାରେ ସୋଫିୟା କଲେଜରୁ ସାମାଜିକ ଯୋଗାଯୋଗ ବିଷୟରେ ସ୍ନାତକୋତ୍ତର ଡିଗ୍ରୀ କରିଥିଲେ । 

 କାର୍ଯ୍ୟ ଜୀବନୀ 
ସେ କେତନ ମେହେଟାଙ୍କ ଫିଲ୍ମ କମ୍ପାନୀରେ ସହକାରୀ ଭାବରେ ତାଙ୍କ ଫିଲ୍ମରେ କାମ କଳା ପରେ " ଆର ୟା ପାର " ଫିଲ୍ମରେ ମୁଖ୍ୟ ସହକାରୀ ନିର୍ଦ୍ଦେଶକ ରହିଥିଲେ । ସେ ସେହି ଫିଲ୍ମରେ କମଳ ସିଧୁଙ୍କ ପାଇଁ ସ୍ୱର ମଧ୍ୟ ରେକଡିଙ୍ଗ କରିଥିଲେ । .http://www.timeoutmumbai.net/film/features/interview-nupur-asthana

ଟିଭି ଧାରାବାହିକ " ହିପ ହିପ ହୁର୍ରେ "ର କାହାଣୀ ଓ ନିର୍ଦ୍ଦେଶନା ସେ ଦେଇଥିଲେ । ଏହା ପରେ ସେ ସୋନି ଟିଭିରେ " ହୁବହୁ " ନାମକ ଧାରାବାହିକ ନିର୍ଦ୍ଦେଶନା ଦେଇଥିଲେ ।   " ମୁଝାସେ ଫ୍ରେଣ୍ଡଶିପ କାରୋଗେ " ଫିଲ୍ମ  ରେ ସେ ପ୍ରଥମ କରି ନିର୍ଦ୍ଦେଶକ ଭାବରେ ଅବତୀର୍ଣ ହେଇଥିଲେ । 

.http://www.mid-day.com/entertainment/2011/oct/151011-Bollywood-Mujhse-Fraaandship-Karoge-movie-review.htmhttp://timesofindia.indiatimes.com/entertainment/movie-reviews/hindi/Mujhse-Fraaandship-Karoge/movie-review/10339642.cmshttp://www.bollywoodhungama.com/movies/reviews/type/view/id/1142/http://www.thehindu.com/arts/cinema/article2562512.ece

ଏହା ପରେ ସେ ୨୦୧୪ ମସିହାରେ  ଯଶରାଜ ଫିଲ୍ମ ପାଇଁ " ବେବକୁଫିୟାନ " ନାମକ ଫିଲ୍ମ ନିର୍ଦ୍ଦେଶନା ଦେଇଥିଲେ ଓ ଏହା ସାଧାରଣ ଭାବରେ ବ୍ୟବସାୟୀକ ସଫଳତା ପାଇଥିଲା । .http://www.mumbaimirror.com/entertainment/bollywood/Fim-review-Bewakoofiyaan/articleshow/32010622.cms

 ଟିଭି ଶୋ ସମୂହ 
 Hip Hip Hurray (1998-2000)
 Hubahu 
 Mahi Way

 ଫିଲ୍ମୋଗ୍ରାଫି 
 Mujhse Fraaandship Karoge (2011)
 Bewakoofiyaan (2014)

 ଆଧାର 

ଶ୍ରେଣୀ:ଜୀବିତ ବ୍ୟକ୍ତି
ସ୍ମିତା ଭାରତୀ

ସ୍ମିତା ଭାରତୀ,  ଜଣେ ଭାରତୀୟ ସମାଜ ସେବିକା , ଲେଖିକା ତଥା ମଞ୍ଚ ନାଟକ ନିର୍ଦ୍ଦେଶିକା । ସେ ସାମାଜିକ ଭିତ୍ତିଭୂମି ଉପରେ ଆଧାରିତ ୨୦ରୁ ଅଧିକ ନାଟକରେ କାର୍ଯ୍ୟ କରିଛନ୍ତି । ସେ ମହିଳା ଓ ନିର୍ଯ୍ୟାତିତ ଦଳିତ ଶିଶୁମାନଙ୍କ ପାଇଁ ସାମାଜିକ ଉନ୍ନୟନ କାର୍ଯ୍ୟରେ ନିଜକୁ ସମ୍ପୂର୍ଣ୍ଣ ଭାବରେ ନିଯୋଜିୟ କରିଛନ୍ତି ।  .

 ପ୍ରାକ - ଜୀବନୀ ଓ ଶିକ୍ଷା 
ସ୍ମିତା ଛତିଶଗଡ଼ ରାଜ୍ୟର ଭିଲାଇଠାରେ ୧୯୬୪ ମସିହାରେ ଜନ୍ମ ଗ୍ରହଣ କରିଥିଲେ । ସେ ସିମଳାଠାରେ ତାଙ୍କର ସ୍କୁଲ ଶିକ୍ଷା ପାଇଥିଲେ । ୧୯୮୨ ମସିହାରେ ସେ ନୂଆ ଦିଲ୍ଲୀ ଆସି ସେଠାରେ ଦିଲ୍ଲୀ ବିଶ୍ୱବିଦ୍ୟାଳୟରୁ ସାହିତ୍ୟ ଓ ମନୋବିଜ୍ଞାନରେ ଡିଗ୍ରୀ କରିଥିଲେ । ଏହା ପରେ ସେ ତାମିଲନାଡୁର ଅନ୍ନାମଲାଇ ବିଶ୍ୱବିଦ୍ୟାଳୟରୁ ସାହିତ୍ଯରେ ମାଷ୍ଟର ଡିଗ୍ରୀ ପାଇଥିଲେ । ତାଙ୍କ ବିବାହ ବିଫଳ ହେଇଥିଲା ଓ ଏହା ତାଙ୍କ ଜୀବନର ଧାରାକୁ ପରିବର୍ତ୍ତନ କରିଥିଲା । ସେ ଏକାକୀ ଦୁଇ ସନ୍ତାନଙ୍କ ପାଳନ କରିବା ସହ ସମାଜରେ ସେହି ସଦୃଶ ସମସ୍ତଙ୍କ ପାଇଁ ସାମାଜିକ କାର୍ଯ୍ୟରେ ମନୋନିବେଶ କରିଆସୁଛନ୍ତି । .

 କାର୍ଯ୍ୟ ଜୀବନୀ 
୨୦୦୪ ମସିହାରୁ ସ୍ମିତା ୨୦ଟି ନାଟକରେ ନିର୍ଦ୍ଦେଶନା ଦେଇଛନ୍ତି ।  ଏହା ସହ ସେ ଅଡିଓ ପୁସ୍ତକ ଓ ବିଡିଓ ସ୍ଥାପନ କାର୍ଯ୍ୟ ବିସ୍ତୃତ ଭାବରେ କରିଛନ୍ତି ।   ସଂସ୍କୃତି ପାଇଁ ଏକ ସଂଗ୍ରହାଳୟ ଓ ଏସୀୟ ହେରିଟେଜ ପ୍ରତିଷ୍ଠାନର ସେ ଜଣେ ଉପଦେଷ୍ଟା । ତାଙ୍କର ନାଟକ ସବୁ ସାମାଜିକ ଉନ୍ନତି ପାଇଁ ଉଦ୍ଧିଷ୍ଟ ରହିଥାଏ । ତାଙ୍କର ନାଟକ " ଯୁଗ ଯୁଗ ଜିଓ " ଜାତୀୟ ପୁରସ୍କାର ପ୍ରାପ୍ତ ହେଇଥିଲା । http://www.delhievents.com/2009/04/theatre-hungry-heart-festival-presents_22.htmlhttp://www.thehindu.com/todays-paper/tp-features/tp-metroplus/play-way-method/article4420417.ecehttp://danzaperformingarts.in/event.html

 ସମାଜ ସେବା କାର୍ଯ୍ୟ 
ସ୍ନିତା 1993 ମସିହାରୁ ନୟନା କପୁର ଓ ଜସଜିତ ପୁରେବାଳଙ୍କଦ୍ୱାରା ସ୍ଥାପିତ ବେସରକାରୀ ଅନୁଷ୍ଠାନ " ସାକ୍ଷୀ "ରେ ନିର୍ଯ୍ୟାତିତ ଓ ପତିତ  ମହିଳାଙ୍କ ଉନ୍ନତି ପାଇଁ କାର୍ଯ୍ୟ କରିଆସୁଛନ୍ତି ।ସେ ସେହି ଅନୁଷ୍ଠାନର ମୀକ୍ଷ ଭାବରେ ୨୦୦୭ ମସିହାରୁ ୨୦୧୫ ମସିହା ଯାଏ ରହିଥିଲେ । ଏହି ସମୟ ମଧ୍ୟରେ ସେ ଅନେକ ଉନ୍ନତିମୂଳକ ପଦକ୍ଷେପ ନେଇଥିଲେ । 

 ପୁରସ୍କାର 
୨୦୧୩  ମସିହାରେ ସ୍ମିତା ଲାଦଳି ଜାତୀୟ ପୁରସ୍କାର ପାଇଥିଲେ । ଏହା ପରେ ୨୦୧୬ ମସିହାରେ ସେ ସମାଜ ସେବା ପାଇଁ କର୍ମବୀର ପୁରସ୍କାର ପ୍ରାପ୍ତ ହେଇଥିଲେ ।  http://www.apeejaygroup.com/AK_GoldAwardees_1415.pdf >

 ଆଧାର 

ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଊର୍ମିଳା ସିଂହ

ଊର୍ମିଳା ସିଂହ ,  ଜନ୍ମ ୧୬ ଅଗଷ୍ଟ ୧୯୪୬ ) ଭାରତୀୟ ରାଜ୍ୟ ହିମାଚଳ ପ୍ରଦେଶର ରାଜ୍ୟପାଳ ଭାବରେ ୨୫ ଜାନୁଆରୀ ୨୦୧୦ରେ ନିଯୁକ୍ତ ହେଇଥିଲେ । 
 ପ୍ରାରମ୍ଭିକ ଜୀବନୀ 
ଊର୍ମିଳାଙ୍କ ଜନ୍ମ ବର୍ତ୍ତମାନର  ଛତିଶଗଡ଼ ରାଜ୍ୟରେ ଥିବା ରାୟପୁର ଜିଲ୍ଲାର ଫିଙ୍ଗେଶ୍ୱର ଗ୍ରାମରେ ଜନ୍ମ ଗ୍ରହଣ କରିଥିଲେ । ତାଙ୍କ ପରିବାର ସମ୍ଭ୍ରାନ୍ତ ଭୂ-ମାଲିକ ଥିଲେ ଓ ତାଙ୍କ ମଧ୍ୟରେ ଅନେକ ସ୍ୱାଧୀନତା ସଂରଣୀ ଓ ସମାଜ ସଂସ୍କାରକ ଥିଲେ । ଊର୍ମିଳା  ଙ୍କ ପ୍ରା-ପିତାମହ ରାଜା ନଟବର ସିଂହ ହରିଦାୟପୁରର ଜମିଦାର ଥିଲେ ଓ ଜଣେ  ନାମୀ ସ୍ୱାଧୀନତା ସଂଗ୍ରାମୀ  ଭାବରେ ଖ୍ୟାତ  ଥିଲେ । ବ୍ରିଟିଶ ସରକାର ତାଙ୍କୁ ମୃତ୍ୟୁ ଦଣ୍ଡ ଦେଇଥିଲେ ।  ତାଙ୍କ ପରିବାରର ଆହୁରି କେତେକଙ୍କୁ ବ୍ରିଟିଶମାନେ ଦେଶାନ୍ତର କରି ଆଣ୍ଡାମାନ ନିକୋବର ଦ୍ୱିପରେ ବନ୍ଦୀ ଭାବରେ ରଖିଥିଲେ । 

 ବ୍ୟକ୍ତିଗତ ଜୀବନୀ  
ଊର୍ମିଳା ଅଳ୍ପ ବୟସ ସମୟରୁ ଛତିଶଗଡର ସେରେଇପାଳି ରାଜକୀୟ ରାଜ୍ୟର ରାଜା ବିରେନ୍ଦ୍ର ବାହାଦୁର ସିଂହଙ୍କୁ ବିବାହ କରିଥିଲେ । ତାଙ୍କର ଜଣେ ଝିଅ ଓ ଦୁଇଜଣ ପୁଅ ଅଛନ୍ତି । ବିରେନ୍ଦ୍ର ସିଂହ କଂଗ୍ରେସ ଦଳର ଜଣେ ମୁଖ୍ୟ ସଭ୍ୟ ଥିଲେ ଓ ମଧ୍ୟ ପ୍ରଦେଶ  ବିଧାନ ସଭାର ସଦସ୍ୟ ରହିଥିଲେ । ତାଙ୍କ ମାଁ ରାଣୀ ଶ୍ୟାମା କୁମାରୀ ଦେବୀ ଭାରତୀୟ ପାର୍ଲିଆମେଣ୍ଟର ଜଣେ ସଦସ୍ୟା ଥିଲେ । 

 ରାଜନୈତିକ ଜୀବନୀ 
ତାଙ୍କ ସ୍ୱାମୀଙ୍କ ଅକାଳ ନିଧନ ପରେ ଊର୍ମିଳା ସିଂହ ରାଜନୈତିକ ପରିସରକୁ ପ୍ରବେଶ କରିଥିଲେ ଓ ତାଙ୍କ ବିଧାନ ସଭା ମଣ୍ଡଳୀରୁ ନିର୍ବାଚନ ଲଦି ବିଜୟିନୀ ହେଇଥିଲେ । ଏହା ପରେ ସେ ନିଜ ବିଧାନ ସଭା ମଣ୍ଡଳୀରୁ ଅନେକ ଥର ନିର୍ବାଚିତ ହେଇଥିଲେ । ସେ ୧୯୮୫ ମସିହାରୁ ୨୦୦୩ ମସିହା ଯାଏ ବିଧାନ ସଭା ସଦସ୍ୟା ଥିଲେ । ସେ ରାଜ୍ୟର ରାଜ୍ୟ ପାହ୍ୟା ମନ୍ତ୍ରୀ ଭାବରେ ୧୯୯୩ରୁ ୯୫ ଯାଏ ଓ ପରେ ୧୯୯୮ରୁ ୨୦୦୩ ମସିହା ଯାଏ କ୍ୟାବିନେଟ ପାହ୍ୟା ମନ୍ତ୍ରୀ ଭାବରେ ସମାଜ ମଙ୍ଗଳ ଓ ଉପଜାତି ଉନ୍ନୟନ ବିଭାଗ ମନ୍ତ୍ରୀ ରହିଥିଲେ । ସେ ୧୯୯୬ ମସିହାରୁ ୧୯୯୮ ମସିହା ଯାଏ ମଧ୍ୟ ପ୍ରଦେଶ କଂଗ୍ରେସ  କମିଟିର ସଭାପତି  ଭାବରେ ମଧ୍ୟ ରହିଥିଲେ ।  

୨୦୦୧ ମସିହାରେ ନୂତନ ଛତିଶଗଡ଼ ରାଜ୍ୟ ଗଠନ ହେଲା ବେଳେ ଊର୍ମିଳାଙ୍କ ବିଧାନ ସଭା ମଣ୍ଡଳୀ ଏହି ରାଜ୍ୟର ଅଂଶ ହେଇଥିଲା ଓ ଊର୍ମିଳା ଛତିଶଗଡ଼ ରାଜ୍ୟର ବିଧାନ ସଭାରେ ରହିଥିଲେ । ୨୦୦୩ ନିର୍ବାଚନରେ କଂଗ୍ରେସ ଦଳ ନିର୍ବାଚନରେ ହାରି ଯାଇଥିଲା । ଏଠି ସହ ଊର୍ମିଳା ମଧ୍ୟ ହଋ ଯାଇଥିଲେ । ଏହା ପରେ ସେ ୨୦୦୮ ମସିହା ନିର୍ବାଚନରେ ମଧ୍ୟ ପରାଜିତ ହେଇଥିଲେ । କିନ୍ତୁ ତାଙ୍କ ଦଳ ପ୍ରତି ବିପୁଳ ଅବଦାନ ଯୋଗୁଁ କେନ୍ଦ୍ରରେ ଥିବା କଂଗ୍ରେସ ସରକାର ତାଙ୍କୁ ହିମାଚଳ ପ୍ରଦେଶର ରାଜ୍ୟପାଳ ଭାବରେ ନିଯୁକ୍ତି ଦେଇଥିଲେ । ସେ ଜାନୁଆରୀ ୨୫, ୨୦୧୦ରେ ଯୋଗଦାନ କରିଥିଲେ । 

 ଆଧାର 

ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ସ୍ମିତା ଅଗରୱାଲ

thumb|ସ୍ମିତା ଅଗରୱାଲ 
ସ୍ମିତା ଅଗରୱାଲ  (ଜନ୍ମ ୧୯୫୮) ଜଣେ ଭାରତୀୟ ମହିଳା କବି ଓ ଏଲ୍ଲାହାବାଦ ବିଶ୍ୱବିଦ୍ୟାଳୟର ଇଂରାଜୀ ଭାଷା ସାହିତ୍ଯର ପ୍ରଫେସର । ୧୯୯୯ ମସିହାରେ ସେ ସ୍କଟଲାଣ୍ଡର ସ୍ତିରଲିଙ୍ଗ ବିଶ୍ୱବିଦ୍ୟାଳୟ ଓ ଇଂଲଦର କେଣ୍ଟ ବିଶ୍ୱବିଦ୍ୟାଳୟ  ସମ୍ମାନଜନକ " ଆବାସିକ ଲେଖକ " ( writer in residence) ଭାବରେ ରହିଥିଲେ ।http://www.kent.ac.uk/alumni/pdf/kent40.pdf

 ଜୀବନୀ 
ଆମେରିକୀୟ କବି, ଉପନ୍ୟାସକାର ଓ ଗଳ୍ପ ଲେଖକ ସିଲଭିଆ ପାଥଙ୍କ  ଉପରେ ଗବେଷଣା କରି ସେ ତାଙ୍କର ଡକ୍ଟରାଲ ଡିଗ୍ରୀ ପାଇଥିଲେ ।ସେ ପାଥଙ୍କ ରଚନାବଳିର ଅନୁବାଦ କରିଛନ୍ତି ଓ ତାଙ୍କ ଉପରେ ଆମେରିକାର ଇଣ୍ଡିଆନା ବିଶ୍ୱବିଦ୍ୟାଳୟରେ ରହିଥିବା ଥିବା ଜର୍ନାଲର ସମ୍ପାଦନା ମଧ୍ୟ କରିଛନ୍ତି । 

ସ୍ମିତା ଅଲ ଇଣ୍ଡିଆ ରେଡିଓର ଜଣେ ଭୋକାଳ କଳାକାର  ଭାବରେ ମଧ୍ୟ କାର୍ଯ୍ୟ କରନ୍ତି ।

 କାର୍ଯ୍ୟ ସମୂହ 
 "Wish-granting Words".  ନୂଆ ଡିଲ୍ଲୀ, ପ୍ରକାଶନ ୨୦୦୨</ref
 "Mofussil Notebook. Poems of Small Town" ଭାରତ, ଇ-ପୁସ୍ତକ, ୨୦୧୧ 
 "Mofussil Notebook. Poems of Small-Town India," ପ୍ରକାଶନ   ୨୦୧୩ 

 ସମ୍ପାଦନା 
 "Marginalized: Indian Poetry in English, ed." ୨୦୧୪ରୁ ଆମେରିକାରେ ପ୍ରକାଶିତ 
 ରଚନା ବଳି 
ସ୍ମିତା ବହୁ ସଂଖ୍ୟାରେ କବିତା ଆଣ୍ଠୋଳୋଗି ଭାବରେ ରଚନା କରିଛନ୍ତି । ସେଗୁଡ଼ିକ ହେଲା 
 Literature Alive, New Writing from India and Britain, Vol. 2, Summer 1996.
 Nine Indian Women Poets. Oxford University Press, 1997
 Verse: Special Feature on Indian poetry, UK & USA, Vol. 17 & 18, 2001.
 Reasons for Belonging. Penguin, 2002.
 Midnight’s Grandchildren. Macedonia: Post Independence Poetry From India, Struga Poetry Press, 2003.
 Confronting Love. Penguin, 2005.
 Fulcrum: Special Issue on Indian Poetry in English, No. 4. US: 2005.
 Sparks, DAV Center for Creative Education. Mumbai: New Panvel, 2008.
 Indian English Women Poets. New Delhi: Creative Books, 2009.
 We Speak in Changing Languages: Indian Women Poets, 1990-2007. New Delhi: Sahitya Akademi, 2009.
 The HarperCollins Book of English Poetry, 2012.
 These My Words: The Penguin Book of Indian Poetry, 2012.
 The Dance of the Peacock: An Anthology of English Poetry from India, featuring 151 Indian English poets, edited by Vivekanand Jha and published by Hidden Brook Press, କାନାଡା .

 ପୁନଶ୍ଚ ଦେଖଣା 
 Indian English Poetry
 List of Indian poets#English

 ଆଧାର 

ଶ୍ରେଣୀ:୧୯୫୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଅନୁଭା ସୌର୍ଯ୍ୟା

ଅନୁଭା ସୌର୍ଯ୍ୟା (ଜନ୍ମ: ୧୬ ଜୁଲାଇ ୧୯୯୨, ଖୋର୍ଦ୍ଧା) ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ସେ ଅଭିନେତ୍ରୀ ପୁଷ୍ପା ପଣ୍ଡାଙ୍କର ଝିଅ । ଅନୁଭା ୨୦୧୧ ମସିହାରେ ହରିହର ଦାସଙ୍କ ସ‌ହ ଓଡ଼ିଆ କଥାଚିତ୍ର ମୁଁ ପ୍ରେମୀ ମୁଁ ପାଗଳ ଚଳଚ୍ଚିତ୍ର ଜରିଆରେ ଓଡ଼ିଆ କଥାଚିତ୍ର ଜଗତରେ ପ୍ରଥମ ଅଭିନୟ ଆରମ୍ଭ କରିଥିଲେ । ଅନୁଭା ଓଡ଼ିଶୀ ନୃତ୍ୟଗୁରୁ ଗଙ୍ଗାଧର ପ୍ରଧାନଙ୍କ ଅଧିନରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ସେ ଅନେକ ମଞ୍ଚରେ ଓଡ଼ିଶୀ ନୃତ୍ୟ ପ୍ରଦର୍ଶନ କରିଛନ୍ତି ।

ପ୍ରାରମ୍ଭିକ ଜୀବନ ଏବଂ ଶିକ୍ଷା
ଅନୁଭା ସୌର୍ଯ୍ୟା ୧୯୯୨ ମସିହା ଜୁଲାଇ ୧୬ରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ଲ‌ଲାଟେନ୍ଦୁ ନାରାୟଣ ଷଡ଼ଙ୍ଗୀ ଜଣେ ଇଞ୍ଜିନିୟର ଏବଂ ମାଆ ପୁଷ୍ପା ପଣ୍ଡା ଜଣେ ଓଡ଼ିଆ କଥାଚିତ୍ର ଅଭିନେତ୍ରୀ । ଅନୁଭାଙ୍କର ଗ୍ରାମ ଖୋର୍ଦ୍ଧାଜିଲ୍ଲାର ଏକ ପାହାଡ଼ପାଖ ରଣାପୁର ଗ୍ରାମରେ । ସେ ଚନ୍ଦ୍ରଶେଖରପୁରର ଡି.ଏ.ଭି ସ୍କୁଲରୁ ବିଦ୍ୟାଳୟ ଶିକ୍ଷାଗ୍ରହଣ କରିଥିଲେ ଏବଂ ପରେ ସେ ସିଲିକନ ବୈଷୟିକ ମହାବିଦ୍ୟାଳୟରୁ ଇଞ୍ଜିନିୟରିଂ କରିଛନ୍ତି । 

ଅଭିନୟ ଜୀବନ
ଅନୁଭା ଜଣେ ଓଡ଼ିଶୀ ନର୍ତ୍ତକୀ । ସେ ଓଡ଼ିଶୀ ନୃତ୍ୟଗୁରୁ ଗଙ୍ଗାଧର ପ୍ରଧାନଙ୍କ ଅଧିନରେ ଓଡ଼ିଶୀ ନୃତ୍ୟ ଶିକ୍ଷା କରିଥିଲେ । ଛୋଟବେଳୁ ସେ ନୃତ୍ୟ ପ୍ରତି ଆଗ୍ରହୀ ଥିଲେ । ସେ ଛୋଟବେଳେ ଓଡ଼ିଆ ଗୀତ ମାଟି ଘୋଡ଼ା ଏବଂ ଆଖିର ଜନ୍ମରେ ଅଭିନୟ କରିଥିଲେ । ସେ କିଛି କାର୍ଯ୍ୟକ୍ରମରେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ ।

୨୦୧୧ ମସିହାରେ ଇଞ୍ଜିନିୟରିଂ କରୁଥିବା ବେଳେ ପ୍ରଥମ ଓଡ଼ିଆ ଚଳଚ୍ଚିତ୍ର ମୁଁ ପ୍ରେମୀ ମୁଁ ପାଗଳରେ ସେ ଅଭିନୟ କରିବାର ପ୍ରଥମ ସୁଯୋଗ ପାଇଥିଲେ । ଇଣ୍ଡିଆଜ୍ ଗଟ୍ ଟ୍ୟାଲେଣ୍ଟର ଫାଇନାଲରେ ପ‌ହଞ୍ଚିଥିବା ହରିହର ଦାସ ମଧ୍ୟ ଅନୁଭାଙ୍କ ସ‌ହ ସେହି ଚଳଚ୍ଚିତ୍ରରେ ପ୍ରଥମ କରି ନାୟକ ଭାବରେ ଅଭିନୟ କରିଥିଲେ । ୨୦୧୫ ମସିହାରେ ହିନ୍ଦୀ କଥାଚିତ୍ର କୌନ୍ କିତ୍‌ନେ ପାନିମେରେ ରାଜକୁମାରୀ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ଜରିଆରେ ସେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ଏହି ଚଳଚ୍ଚିତ୍ରରେ ମୁକ୍ତିଲାଭ ପରେ ସେ ତାଙ୍କ ପାଠପଢ଼ାରେ ବ୍ୟସ୍ତ ରହିଲେ ଏବଂ ୫ ବର୍ଷ ଯାଏଁ କୌଣସି ଚଳଚ୍ଚିତ୍ରରେ ଅଭିନୟ କରିନଥିଲେ । ୨୦୧୬ ମସିହାରେ ଅନୁଭାଙ୍କ ଅଭିନୀତ ତିନୋଟି ଚଳଚ୍ଚିତ୍ର ମୁକ୍ତିଲାଭ କରିଥିଲା । ଅଭିନେତା ପୁପିନ୍ଦର ଏବଂ ଲିପ୍ସା ମିଶ୍ରଙ୍କ ଅନୁଭା ସମୟ ବଡ଼ ବଳବାନ ଚଳଚ୍ଚିତ୍ରରେ ଅଭିନୟ କରିଥିଲେ । ଅଭିନେତା ବାବୁଶାନ୍ ଏବଂ ଅନୁ ଚୌଧୁରୀଙ୍କ ସ‌ହ ଅନୁଭାଙ୍କର ଅନ୍ୟ ଏକ ଚଳଚ୍ଚିତ୍ର ସୁଇଟ୍ ହାର୍ଟ ୨୦୧୬ରେ ମୁକ୍ତିଲାଭ କରିଥିଲା । ଅସୀତ ପତିଙ୍କ ପ୍ରଯୋଜିତ କଥାଚିତ୍ର ରିଭେଞ୍ଜରେ ଅନୁଭା ନାୟକ ଅଭିଶେକ ରଥଙ୍କ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ବର୍ଷ  ଚଳଚ୍ଚିତ୍ର  ଭୂମିକା  ମନ୍ତବ୍ୟ ୨୦୧୧  ମୁଁ ପ୍ରେମୀ ମୁଁ ପାଗଳ   ପ୍ରଥମ ଓଡ଼ିଆ କଥାଚିତ୍ର ୨୦୧୫  କୌନ୍ କିତ୍‌ନେ ପାନିମେ  ରାଜକୁମାରୀ  ପ୍ରଥମ ହିନ୍ଦୀ କଥାଚିତ୍ର୨୦୧୬  ସମୟ ବଡ଼ ବଳବାନ   ସୁଇଟ୍ ହାର୍ଟ   ରିଭେଞ୍ଜ   ବଜରଙ୍ଗୀ   ୨୦୧୮ସାଥୀ ତୁ ଫେରିଆ୨୦୨୦ମୁଁ ପରଦେଶୀ ଚଢ଼େଇ

ଦୂରଦର୍ଶନ
ଅନୁଭା ସାର୍ଥକ ଟିଭିଦ୍ୱାରା ଆୟୋଜିତ କାର୍ଯ୍ୟକ୍ରମ ରଜ  କୁଇନ୍‌ର ୨୦୧୬ ସଂସ୍କରଣରେ ଜଣେ ଉପଦେଷ୍ଟା ଭାବରେ ଜିନା ସାମଲ, ପ୍ରିୟା ଚୌଧୁରୀ ଏବଂ ପ୍ରକୃତି ମିଶ୍ର ସ‌ହ କାର୍ଯ୍ୟ କରିଥିଲେ ।

ପୁରସ୍କାର ଏବଂ ସମ୍ମାନ
 ୨୦୧୧- ତରଙ୍ଗ ସିନେ ଆୱାର୍ଡ଼ - ଶ୍ରେଷ୍ଠ ନବାଗତା (ମୁଁ ପ୍ରେମୀ ମୁଁ ପାଗଳ)
 ୨୦୧୧- ଚିତ୍ରଲିପି ସମ୍ମାନ- ଶ୍ରେଷ୍ଠ ନବାଗତା
 ୨୦୧୧- ସିନେମା ସଂସାର- ଶ୍ରେଷ୍ଠ ନବାଗତା
 ୨୦୧୧- ବାଣୀଚିତ୍ର- ଶ୍ରେଷ୍ଠ ନବାଗତା
 ୨୦୧୩- ବିଜୁ ପଟ୍ଟନାୟକ ବୈଷୟିକ ବିଶ୍ୱବିଦ୍ୟାଳୟ ଛାତ୍ର ସଂଘ- ଯୁବ ପ୍ରେରଣ ସମ୍ମାନ

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଓଡ଼ିଆ କଥାଚିତ୍ର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ପୂଜା ବେଦୀ

ପୂଜା ବେଦୀ (ଜନ୍ମ: ୧୧ ମଇ ୧୯୭୦) ଜଣେ ହିନ୍ଦୀ କଥାଚିତ୍ର ଅଭିନେତ୍ରୀ, ଦୂରଦର୍ଶନ ଉପସ୍ଥାପିକା । ସେ ଅଭିନେତା କବୀର ବେଦୀଙ୍କ ଝିଅ ।

ପ୍ରାରମ୍ଭିକ ଜୀବନ
ପୂଜା ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ଅଭିନେତା କବୀର ବେଦୀ ଏବଂ ଭୂତପୂର୍ବ ଶାସ୍ତ୍ରୀୟ ସଙ୍ଗୀତ ନର୍ତ୍ତକୀ ପ୍ରମିତା ବେଦୀଙ୍କର ସୁକନ୍ୟା । ସେ ମୁମ୍ବାଇରେ ଶିକ୍ଷାରମ୍ଭ କରିଥିଲେ ଏବଂ ସେ ବିଦ୍ୟାଳୟରେ ଥିବା ବେଳେ ବାସ୍କେଟବଲ୍ ଦଳ, ହକି ଦଳ, ସନ୍ତରଣ ଦଳ, ଭାରଣ ଦଳ ଏବଂ ଆଖଡ଼ାଦଳର ଜଣେ ସଦସ୍ୟା ଥିଲେ ।  ପୂଜା ୧୯୯୩ ମସିହାରେ ଫରହାନ ଫରନିଚର‌ୱାଲାଙ୍କୁ ବିବାହ କରିଥିଲେ । ସେମାନଙ୍କର ଗୋଟିଏ ପୁଅ ଏବଂ ଗୋଟିଏ ଝିଅ ଅଛନ୍ତି । ୨୦୦୩ ମସିହାରେ ଦୁହିଁଙ୍କର ବିବାହ ବିଚ୍ଛେ ଘଟିଥିଲା ।

ଅଭିନୟ ଜୀବନ
୧୯୯୧ରୁ ୧୯୯୪ ମସିହା ମଧ୍ୟରେ ପୂଜା ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ସେ କାମସୁତ୍ର କଣ୍ଡୋମର ବିଜ୍ଞାପନଦ୍ୱାରା HIV/AIDS ବାବଦରେ ସତେଚନତା ସୃଷ୍ଟି ପାଇଁ ସେତେବେଳେ ସେ ଅଧିକ ପ୍ରସିଦ୍ଧିଲାଭ କରିଥିଲେ । ସେ Carry On Papa, Wow What a Girl ଏବଂ A Bengali Jatra ପରି କିଛି ଡ୍ରାମରେ ମଧ୍ୟ ଅଭିନୟ କରିଥିଲେ । ସେ ୧୯୯୧ ମସିହାରେ ବିଷକନ୍ୟା ଚଳଚ୍ଚିତ୍ର ଜରିଆରେ ଅଭିନୟ ଆରମ୍ଭ କରିଥିଲେ । ସେ ୧୯୯୨ରେ ସେ ଅମିର ଖାଁଙ୍କ ସ‌ହ ଯୋ ଜିତା ୱହି ସିକନ୍ଦର ଚଳଚ୍ଚିତ୍ରରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଅଭିନୟ ପାଇଁ ସେ ଫିଲ୍ମ‌ଫେୟାରର ଶ୍ରେଷ୍ଠ ସ‌ହ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ଏହା ପରେ ଏ ୧୯୯୩ରେ ଲୁଟେରେ ଏବଂ ୧୯୯୫ରେ ରଜନୀକାନ୍ତଙ୍କ ସ‌ହ ଆତଙ୍କ ହି ଆତଙ୍କ ଚଳଚ୍ଚିତ୍ରଗୁଡ଼ିକରେ ଅଭିନୟ କରିଥିଲେ ।

ଅନ୍ୟାନ୍ୟ କାର୍ଯ୍ୟ
The Grassroots Foundation ନାମକ ଏକ ବେସରକାରୀ ସେବ ସଂସ୍ଥାର ମୁଖ୍ୟ ହେଉଛନ୍ତି ପୂଜା । ଏହି ସଂସ୍ଥାର ପ୍ରମୁଖ କାର୍ଯ୍ୟ ହେଉଛି ଉନ୍ନତିମୂଳକ କାର୍ଯ୍ୟକ୍ରମ, ଶିକ୍ଷା, କୃଷିରେ ଉନ୍ନତି ଏବଂ ଜଳ ଅମଳ ଇତ୍ୟାଦି ।

ଅଭିନୀତ କଥାଚିତ୍ର
 ଯୋ ଜିତା ୱହି ସିକନ୍ଦର (ହିନ୍ଦୀ)
 ଲୁଟେରା (ହିନ୍ଦୀ)
 ବିଷକନ୍ୟା (ହିନ୍ଦୀ)
 ଆତଙ୍କ ହି ଆତଙ୍କ (ହିନ୍ଦୀ)
 ଫିର୍ ତେରି କାହାନୀ ୟାଦ୍ ଆୟେ (ହିନ୍ଦୀ)
 ଚିତ୍ତାମ୍ମା ମୋଗୁଡ଼ୁ (ତେଲୁଗୁ)
 ଶକ୍ତି (ତେଲୁଗୁ)

ଆଧାର

ବାହାର ଆଧାର

 

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ପାପକ୍ଷୟ ଘାଟ, ବିନିକା

thumb

                                                                ===== ପାପକ୍ଷୟ ଘାଟ =====
     
        
ଫ୍ରେମକରା|କେନ୍ଦ୍ର|ପାପକ୍ଷୟ ଘାଟ

        ପାପକ୍ଷୟ ଘାଟ :- ଓଡ଼ିଶା ରାଜ୍ୟର ସୁବର୍ଣ୍ଣପୁର (ସୋନପୁର) ଜିଲ୍ଲାର ଏକ ପ୍ରସିଦ୍ଧ ଦର୍ଶନୀୟ ପୀଠ । ଏହା ସୁବର୍ଣ୍ଣପୁର (ସୋନପୁର) ଜିଲ୍ଲାର ବିନିକା ସହର (ଇତିହାସରେ ବିନିକା , ବିନୀତାଶ୍ୱପୁର ନାମରେ ନାମିତ )ଠାରୁ ୩ କି॰ମି ଦୂରରେ ମହାନଦୀ କୂଳରେ ଅବସ୍ଥିତ । ଏହି ପୀଠର ଐତିହାସିକ ଓ ଧାର୍ମିକ ଗୁରୁତ୍ୱ ରହିଛି । 

                   କିମ୍ବଦନ୍ତୀ ଅନୁସାରେ ଏହା ବିଶ୍ୱାସ କରାଯାଏ ଯେ, ରାଜା ଦ୍ୱିତୀୟ ଅନଙ୍ଗ ଭୀମଦେବ କୁଷ୍ଠ ରୋଗରେ ଆକ୍ରାନ୍ତ ଥିଲେ । ସମସ୍ତ ପ୍ରକାର ଚିକିତ୍ସା ବିଫଳ ହେଲା । ଶେଷରେ ଜଗତର ନାଥ ଜଗନ୍ନାଥ ତାଙ୍କର ସ୍ୱପ୍ନରେ ଆସି ତାଙ୍କୁ ସେହି ରୋଗର ଉପଚାର ବିଷୟରେ ପଥ ପ୍ରଦର୍ଶନ କରିଥିଲେ ।  ରାଜା  ଏହି ଘାଟରେ ସ୍ନାନ କରିବା ପରେ କୁଷ୍ଠ ରୋଗରୁ ଆରୋଗ୍ୟ ଲାଭ କରିଥିଲେ । ତେଣୁ ସେହି ଦିନଠାରୁ ଏହି ଘାଟକୁ ପାପକ୍ଷୟ ଘାଟରେ ନାମିତ କରାଗଲା । 

    
         ପାପକ୍ଷୟ ଘାଟରେ ରାଧାକୃଷ୍ଣ ମନ୍ଦିର,କପିଳେଶ୍ୱର ଶିବ ମନ୍ଦିର, ପାର୍ବତୀ ମନ୍ଦିର ସହ ହନୁମାନ ମନ୍ଦିର ରହିଛି । ସୂର୍ଯ୍ୟ ପରାଗ ଓ ଚନ୍ଦ୍ର ଗ୍ରହଣ ସମୟରେ ଏହି ଘାଟରେ ହଜାର ହଜାର ଭକ୍ତ ବୁଡ ପକାଇବା ସହ ନିକଟସ୍ଥ ପ୍ରାଚୀନ ବରଗଛର ସଂକୀର୍ଣ୍ଣ ସନ୍ଧିରେ ବେଢା ବୁଲନ୍ତି । ବରଗଛର ସନ୍ଧିର ଗୋଟିଏ ପାର୍ଶ୍ୱରୁ ପ୍ରବେଶ କରି ଅନ୍ୟ ପାର୍ଶ୍ୱରେ ବାହାରିଲେ ପାପକ୍ଷୟ ହୁଏ ବୋଲି ବିଶ୍ୱାସ କରାଯାଏ । 

                               ଏହାର ପ୍ରାକୃତିକ ପରିବେଶ ଅତି ମନୋହର ଏବଂ ଅତ୍ୟନ୍ତ ଚିତ୍ତାକର୍ଷକ  । ଏହାର ପ୍ରାକୃତିକ ସୌନ୍ଦର୍ଯ୍ୟ ରାଜ୍ୟର ହଜାର ହଜାର ପର୍ଯ୍ୟଟକଙ୍କୁ ଆକୃଷ୍ଟ କରି ଏଠାକୁ ଟାଣି ଆଣିଥାଏ । ଏହି ପୀଠରେ ପିକନିକ କରିବା ପାଇଁ ସ୍ଥାନ ମଧ୍ୟ ଅଛି ।  ଏହାସହ ମହାନଦୀରେ ନୌକାବିହାର ଦର୍ଶକଙ୍କୁ ଅନେକ ଆନନ୍ଦ ଦେଇଥାଏ । ପାପକ୍ଷୟ ଘାଟକୁ  ଦ୍ୱିତୀୟ ଚନ୍ଦ୍ରଭାଗା ମଧ୍ୟ କୁହାଯାଏ । ଏହି ପୀଠକୁ ରାଜ୍ୟ ପର୍ଯ୍ୟଟନ ବିଭାଗ ହାତକୁ ନେଇଛି । 

ଆଲୋକ କୁମାାର ପର୍ଡିଆ 
(ମୋ ଆଲୋଚନା) ୧୫:୦୫, ୩୦ ମାର୍ଚ୍ଚ ୨୦୧୭ (IST)ଆଲୋକ କୁମାର ପର୍ଡିଆ ALOK KUMAR PARDIA  

          ଗ୍ରାଉଣ୍ଡ ରିପୋର୍ଟ 
ଇଣ୍ଟରନେଟ

ଶ୍ରେଣୀ:ଓଡ଼ିଶାର ଦର୍ଶନୀୟ ସ୍ଥାନ